Source: http://volei-romania.blogspot.ro/
Timestamp: 2017-02-24 08:24:17+00:00

Document:
EDITO: O echipă, un orășel italian, Liga Campionilor și cei 311 de români
Pomi Casalmaggiore a cucerit Liga Campionilor la feminin. Nimic deosebit, veți spune, însă această formație fondată în 2008 a cucerit trofeul la prima ei participare în competiție. Iarăși pare ceva firesc, mai ales la noi, în România, țara în care toată lumea le știe pe toate, unde toți se pricep la orice. Doar că această localitate italiană are 15.407 locuitori. Altfel spus, populația ei încape pe Stadionul Dinamo și mai rămân și locuri libere prin tribune. Dacă i-am muta pe Arena Națională, la un meci de fotbal, am spune că meciul n-a trezit niciun interes de e atât de puțină lume. Or, după cum se vede, în această micuță localitate italiană, Casalmaggiore, în loc ca oamenii să tragă mâța de coadă. așa cum se obișnuiește la noi, să stea prin birt așa cum (re)vedem în serialul ”Las Fierbinți”, ei bine, acolo și-au făcut echipă de volei. Și în opt ani ea a devenit campioana Europei.
E adevărat că nici în Casalmaggiore nu e o sală prea mare... Așa că meciurile de acasă și le joacă la Cremona, în Palasport Mario Radi. O sală de 3.500 de locuri. Să nu vă închipuiți că la Cremona trăiesc două milioane de locuitori precum în București, o capitală europeană care nu are încă o sală modernă. Nu. În Cremona sunt 71.500 de suflete. Adică n-ar încăpea toți locuitorii ei pe Arena Națională, ci pe Arena Națională + Stadionul Dinamo.
Nu mai adaug nimic altceva. Nu vreau să mă și să vă enervez mai tare. De fapt, mesajul nu vă este adresat vouă, ci guvernanților noștri. Altfel spus am scris doar ca să mă aflu în treabă... N-aveam ce face și mi-am spus ”Hai, scrie și tu ceva! Nu mai tăia frunze la câini”.
PS - Uitam un amănunt interesant. Din cei 15.407 de locuitori din Casalmaggiore 311 sunt de origine română. Adică 2,06% din populația orașului. Așadar, cum facem noi de obicei, am putea spune că triumful echipei de volei Pomi este, în proporție de 2,06%, și unul românesc... Ce păcat, însă, că nu reușim pe aici, pe la noi, decât arareori, să facem precum ei, cei din Vest. Și astfel raportul să se inverseze. Adică succesul să fie unul în proporție de 90% românesc. Publicat de
LIGA CAMPIONILOR 2015/2016 (F), FINALA: Pomi Casalmaggiore s-a impus cu 3:0 în fața lui Vakifbank Organizată la Pala George din Montichiari, în prezența a 4.200 de spectatori, finala Ligii Campionilor la volei, rezervată echipelor feminine, s-a încheiat după 95 de minute cu victoria unei formații peninsulare: Pomi Casalmaggiore (Italia) - Vakifbank Istanbul (Turcia) 3:0 (25-23, 25-23, 25-22). Cea mai bună jucătoare a disputei a fost italianca Francesca Piccinini (37 de ani), care a cucerit trofeul pentru a șasea oară! În meciul pentru medaliile de bronz (locurile 3-4), Fenerbahce Grundig (Turcia) s-a impus cu 3:1 (20-25, 25-10, 25-18, 25-17) în fața lui Dinamo Kazan (Rusia). Disputată într-o atmosferă demnă de o finală, întâlnirea dintre Pomi și Vakifbank a fost extrem de echilibrată, mai ales în primul set. Unul în care, exceptând debutul și finalul, au fost sub controlul echipei din Turcia. Vakifbank a condus cu 20-19, însă Kimberly Hill a reușit să restabilească egalitatea la 23 pentru ca Francesca Piccinini să pună capăt ostilităților din primul act (25-23), care a durat 32 de minute.
În setul următor, cele două finaliste au mers ”umăr la umăr” până la 7, moment în care italiencele s-au desprins la două puncte (9-7, 10-8, 11-9), iar apoi la cinci (15-10). Pomi a continuat să conducă, în timp ce Vakifbank a mai avut o tresărire de orgoliu și a egalat la 20. Apoi, formația peninsulară s-a desprins din nou la două lungimi (22-20), dar de data aceasta a reușit să-și conserve acest avantaj până la finalul setului care a durat o jumătate de oră (25-23). Actul cu numărul 3 a stat sub semnul echilibrului în prima sa parte, dar mai apoi Pomi a reușit să se desprindă (9-7) și să rămână în avantaj până spre final, când Vakifbank a egalat la 22. Italiencele au reușit însă să câștige următoarele trei mingi, punctul victoriei finale fiind adusă de aceeași Piccinini, printr-un blocaj. Veterana echipei din Casalmaggiore s-a prăbușit fericită pe teren, iar colegele sale aproape că ”au sufocat-o” cu îmbrățițări. Aveau și de ce să se bucure, Pomi reușind să cucerească trofeul la chiar prima ei participare în Liga Campinilor. ”Este fără îndoială una dintre cele mai frumoase momente din cariera mea. Am avut posibilitatea să jucăm în Liga Campionilor și am profitat de această oportunitate. Am sperat să creștem și am ajuns să jucăm de la egal la egal cu cele mai valoroase echipe din Europa. Vreau să le mulțumesc fetelor, antrenorilor. În acest moment, sunt cel mai fericit președinte din lume și asta datorită lor. Noi formăm o echipă tânără, dar ambițioasă. Știam că pentru a deveni importanți era nevoie de timp, de sacrificii. Un succes precum acesta ne face să muncim în continuare cu multă pasiune”, a declarat la final, pentru site-ul CEV, Massimo Boselli Botturi, președintele lui Pomì.
Aflată la primul ei triumf în Liga Campionilor, Valentina Tirozzi (30 de ani), căpitanul lui Pomi Casalmaggiore, s-a declarat extrem de fericită: ”Nu pot explica ceea ce simt acum... Trebuie să privesc bine această medalie pentru a realiza cu adevărat. Echipa mea este campioana Europei și este extraordinar că am jucat acest meci. Am rămas concentrate, ne-am dorit victoria și niciuna dintre noi nu a abandonat lupta. Știam că Vakifbank este foarte puternică, dar noi am fost mai bune astăzi. De mâine ne vom concentra pe campionatul Italiei pentru că noi vrem să mergem cât mai departe posibil și acolo. Am trăit numeroase premiere cu echipa mea. Am făcut deja istorie și nici nu-mi vine să cred”. Tirozzi joacă din 2014 la Pomi, iar anul trecut a fost declarată cea mai valoroasă voleibalistă din campionatul Italiei. Pentru Pomi Casalmaggiore acesta este cel mai important succes din istoria clubului fondat în 2008, în urma fuziunii dintre VBC Casalmaggiore și Pallavolo Ostiano. Gruparea a reușit să devină campioană a Italiei pentru prima dată anul trecut, atunci când a câștigat și Supercupa. Pomi este cea dintâi formație peninsulară care triumfă în Liga Campionilor de volei, la feminin, după Volley Bergamo, victorioasă în ediția 2009/2010. De la fondarea sa, în 2008, echipa din Casalmaggiore a reușit promovări succesive în Serie B1 (2010) și Serie A2 (2011), iar apoi în Serie A1 (2013), ultima după ce în elita voleiului italian a apărut un loc vacant în urma fuziunii dintre Cuatto Volley Giaveno și Chieri Torino Volley Club. Foto: CEV (Confederația Europeană de Volei / cev.lu)
Au arbitrat: Piotr Dudek și Ivailo Ivanov Liga Campionilor Ediția 2015/2016 - feminin
PGE Atom Trefl Sopot - Igor Gorgonzola Novara 3:0 Calcit Ljubljana - Vakifbank Istanbul 0:3
Igor Gorgonzola Novara - Vakifbank Istanbul 2:3 Clasament
Impel Wroclaw - Fenerbahce Grundig Istanbul 0:3 Telekom Baku - SC Dresda 2:3
Uralocika NTMK Ekaterinburg - Dinamo Kazan 1:3 și 1:3 Play Off 6
Bogdan Olteanu a cucerit medalia de argint în Superliga din Brazilia
Lansat în volei de antrenorul Ioan Șoacă, în urmă cu mai bine de două decenii, bucureșteanul Bogdan Olteanu (35 de ani) și-a mai trecut în palmares o nouă performanță. El a disputat finala Seriei A a Superligii din Brazilia, cu Volei Brasil Kirin, formație din Campinas, un oraș cu 1.164.098 de locuitori aflat la 99 de kilometri de Sao Paulo. Olteanu și colegii săi au pierdut (1:3), ocupând locul 2, cel mai bun din istoria clubului fondat în 2010. Pentru fostul căpitan al echipei de volei a României Brazilia este cea de-a șaptea țară în al cărui campionat evoluează. Fără a o pune la socoteală pe aceea natală. El a jucat volei în Germania, Italia, Spania, Franța, Argentina și China. Și n-a făcut-o oricum. A cucerit titlul de campion al Germaniei, Spaniei și Argentinei, a cucerit Cupa în Germania, Spania și Franța. Iar acum a jucat cu titlul pe masă și în Brazilia, obținând medalia de argint cu Volei Brasil Kirin, care s-a înclinat (1:3) în fața lui Sada Cruizeiro Volei, formație ce terminase pe primul loc sezonul regular (n-a pierdut decât patru meciuri în toată competiția). Bogdan Olteanu
* Data naşterii: 11 mai 1981 (Bucureşti);
* are 1,99 m şi 96 kg (detentă în atac: 3,45 m, detentă la blocaj: 3,29 m)
* evoluează pe postul de trăgător secund
* Format la CSŞ CFR Bucureşti de antrenorul Ion Şoacă
* a evoluat la Ştiinţa Bacău (1998/1999), Universitatea Craiova (1999-2002), Friedrichshafen (Germania / 2002-2004), Teleunit Gioia del Colle (Italia / 2004-2005), Mail Service Corigliano (Italia / 2005-2006), Modugno-Noicattaro Volley (Italia / 2006-2007), Fiorese Spa Bassano (Italia / 2007-2008), Unicaja Almeria (Spania / 2008-2010), Tours Volley Ball (Franţa / 2010-2011), UPCN San Juan (Argentina / 2011-2014), Sichuan Guangzhou (China / 2014) şi Brasil Kirin (Brazilia / din 2015)
* A fost căpitan al naţionalei la diverse acţiuni, ultima oară în preliminariile JO 2012
* peste 200 de meciuri la naţionala de seniori;
* A câştigat campionatul Germaniei (2003, 2004), cu Friedrichshafen, Cupa Spaniei (2009, 2010), cu Almeria, Cupa Franţei (2011), cu Tours, şi campionatul Argentinei (2012, 2013 şi 2014), cu San Juan;
* în mai 2014 a cucerit cu San Juan medalia de bronz la Campionatul Mondial al cluburilor, el aducâd echipei argentiniene punctul decisiv dintr-un blocaj
* vorbeşte engleza, italiana, spaniola, germana şi franceza
* Îi place să citească și să asculte muzică R&B, iar filmul său preferat este ”Forest Gump”
* Iubește și alte sporturi, fiind amator de fotbal și de tenis
* Preferă mâncarea tradițională Fondată în 2010, Vôlei Brasil Kirin Campinas a ocupat următoarele locuri în Superliga din Brazilia: 8 - 2010/2011, 6 - 2011/2012, 5 - 2012/2013, 3 - 2013/2014, 5 - 2014/2015 și 2 - 2015/2016. În ediția de campionat încheiată duminică antrenorul Alexandre Stanzioni s-a bazat pe următorii jucători: Thiago Brendle (libero, nr. 16), Demian Gonçales (nr. 8), Mauricio Sousa (nr. 17), Luizinho (nr. 10), Wallace (nr. 18), Olteanu (nr. 9), Lucas Lóh (nr. 7), Pará (nr. 4), Jotinha (nr. 6), Vini (nr. 11), Michael (nr. 15), Ygor Ceará (nr. 13), Piá (nr. 20) și Baiano (nr. 12). Brazilia - Superliga Serie A, 2015/2016
Sada Cruzeiro Volei - Sao Jose dos Campos 3:0 și 3:0
Sesi-SP - Montes Claros Volei 3:1 și 3:0
FUNVIC/Taubate - Minas Tenis Clube 3:0 și 3:2
Volei Brasil Kirin - Bento Volei/Isabela 3:0 și 3:1
Sada Cruizeiro Volei - Sesi-SP 3:1 și 3:2
FUNVIC/Taubate - Volei Brazil Kirin 3:1, 1:3 și 2:3
Sada Cruizeiro Volei - Volei Brazil Kirin 3:1
Organizat la Piatra Neamț, turneul final al ediției 2015/2016 a Cupei României la volei s-a încheiat cu victoria lui CSM Târgoviște la feminin. Formația dâmbovițeană a trecut cu 3:2, în semifinale, de Volei Alba Blaj, campioana en titre, iar în finală s-a impus cu 3:0 în fața lui CSM București, recent câștigătoare a CEV Challenge Cup. În disputa cu trofeul pe masă am consemnat și un interesant duel tactic între doi antrenori de mare valoare, sârbul Zoran Terzic (foto) și Francois Salvagni. În prima zi a Final Four-ului de la Piatra Neamț, CSM București a depășit cât se poate de clar pe Medicina Tg. Mureș: 3:1 (25-19, 24-26, 25-16, 25-16). Cea de-a doua dispută a fost palpitantă, câștigătoarea fiind decisă în ultimul set. CSM Târgoviște a câștigat cu 3:2 (23-25, 15-25, 26-24, 25-21, 15-12), fiind pentru prima dată în ediția 2015/2016 a competițiilor interne când Volei Alba Blaj părăsește terenul învinsă.
În finala disputată duminică, 10 aprilie, CSM București a acuzat oboseala acumulată în acest an, nereușind să mențină ritmul cu adversara ei și cedând pe finalurile de set: 0:3 (20-25, 24-26, 23-25). Pentru echipa dâmbovițeană acesta este primul succes în Cupa României, competiție pe care o câștigase anul trecut Știința Bacău. CSM București și CSM Târgoviște se înfruntă și în semifinalele Diviziei A1, cele două formații fiind la egalitate (1-1) înaintea meciului cu numărul 3 programat joi, 14 aprilie, de la ora 18.00, în Sala Elite & Performance din Capitală. În cealaltă semifinală, ACS Volei Alba Blaj s-a impus cu 3-0 în fața Științei Bacău. Fost antrenor al echipelor feminine de volei CSU Metal Galați, Medicina Tg. Mureș și Dinamo București, Zoran Terzic (49 de ani) a revenit în țara noastră la începutul acestui an, când a semnat un acord până la finalul sezonului cu CSM Târgoviște. Aflat și la timona selecționatei feminine a Serbiei, acesta are în palmares o medalie de bronz la CM, în 2006, un titlu european în 2011, precum și clasări pe locul 2 și 3 la CE în 2007, respectiv în 2015. În România, Terzic a cucerit titlul național cu Metal Galați în 2007, 2008, 2009 și 2010, o medalie de bronz în 2012, cu Dinamo, precum și Cupa în 2007, 2008, 2009, 2012 și 2016. Înainte de a semna cu gruparea din Târgoviște, sârbul pregătise echipa rusă Omiczka Omsk (2012-2015), cu care a ocupat de două ori locul 3. Cupa României 2015/2016 – feminin (rezultate tehnice)
CSM Târgoviște - CS Dinamo București 3:0 și 3:0 Final Four
Liga Campionilor 2015/2016 (feminin) Faza I
Fenerbahce Grundig Istanbul - Dinamo Kazan 3:
Victoria obținută de echipa feminină de volei CSM București în ediția 2015/2016 a Challenge Cup are semnificații aparte. România este a șaptea țară din Europa care are cel puțin o formație victorioasă în această competiție, devansând fosta Uniune Sovietică. Din 1981 încoace, 28 de echipe din șapte țări europene au reușit să câștige Challenge Cup. Spre deosebire de URSS, care are tot o formație victorioasă în Challenge Cup (Orbita Zaporoje, în 1990), țara noastră a mai obținut o medalie de bronz (locul 3) prin Rapid București, în aceeași ediție, 1989/1990. De asemenea, în ediția 2007/2008 a Challenge Cup Știința Bacău a ocupat locul 4. Este de precizat că între 1981, când s-a lansat competiția, și 2010, se organiza turneu final cu participarea a patru echipe (se jucau semifinale, iar apoi meciuri de clasament). În ierarhia all-time întocmită după numărul de trofee cucerite în Challenge Cup, pe primul loc se află Italia, cu 21 de medalii de aur, 18 de argint și 6 de bronz. Au mai cucerit trofeul echipe din următoarele țări europene: Germania - 7, Turcia - 2, Rusia - 2, Azerbaidjan - 2.
NR – Între 1981, anul când s-a disputat prima finală în Challenge Cup, și 2010, inclusiv, în această competiție s-a organizat turneu final (Final Four), astfel că se știau și echipele de pe locul 3. Iată și echipele feminine de volei care au cucerit Challenge Cup:
7-28. Orbita Zaporoje (URSS) 1 trofeu (1990)
1987-1992: Articole publicate in programele de meci ale echipei de fotbal Steaua Bucuresti, publicatiile "Meciul nostru", "Regia fotbalistica", "Fair-play", "Star sport", "Pop, rock & show", "Almanahul Armatei", "Cotidianul".1992: redactor, iar apoi sef departament Sport la cotidianul "ORA" / "Viitorul românesc". Responsabil rubrici fotbal, handbal, rugby, tenis, motorsport, atletism.1994: sef departament Extrafotbal la cotidianul "Sportul romanesc". Responsabil rubrici volei, rugby, haltere, lupte. Atasat de presa in Comisia de Volei pe Plaja a Federatiei Romane de Volei.1995: sef departament la Fundatia Romana de Jurnalism "Coloana Infinitului".1996: sef departament Alte Sporturi la cotidianul "Sport XXI". Responsabil rubrici rugby, volei, lupte, haltere.1997: redactor la cotidianul "ProSport". Responsabil rubrici rugby, volei, haltere si motorsport.2000: redactor-sef al revistei lunare "Rugby Magazin" si al saptamanalului "Rugby 100%".2001: initiator si editor al site-ului Rugby.ro (www.rugby.ro) si al newsletter-ului "Rugby Info".2002: colaborator la saptamanalul "Pole-position" si al lunarului "Supercar".2003: adjunct sef departament Sporturi la cotidianul "ProSport". Responsabil rubrici rugby, volei, haltere si auto / motorsport.2009: redactor divizia sport "Adevărul". Colaborator la revista ”Eurosport”.2012: redactor sportiv la cotidianul ”Libertatea”. Colaborator la revista lunara ”Ilfov Sport”, site-ul www.frr.ro si la emisiunea ”Rugby Show” pe rugbytv.ro.2015 : colaborator al departamentului Comunicare al Federatiei Romane de Rugby, precum si la revistele ”Ilfov Sport” si ”Junior Sport” SITE-URI CLUBURI VOLEI
Etapa 1: 1-12, 2-11, 3-10, 4-9, 5-8, 6-7. Etapa a 2-a: 12-7, 8-6, 9-5, 10-4, 11-3, 1-2. Etapa a 3-a: 2-12, 3-1, 4-11, 5-10, 6-9, 7-8. Etapa a 4-a: 12-8, 9-7, 10-6, 11-5, 1-4, 2-3. Etapa a 5-a: 3-12, 4-2, 5-1, 6-11, 7-10, 8-9. Etapa a 6-a: 12-9, 10-8, 11-7, 1-6, 2-5, 3-4. Etapa a 7-a: 4-12, 5-3, 6-2, 7-1, 8-11, 9-10. Etapa a 8-a: 12-10, 11-9, 1-8, 2-7, 3-6, 4-5. Etapa a 9-a: 5-12, 6-4, 7-3, 8-2, 9-1, 10-11. Etapa a 10-a: 12-11, 1-10, 2-9, 3-8, 4-7, 5-6. Etapa a 11-a: 6-12, 7-5, 8-4, 9-3, 10-2, 11-1. MICA OVALIE
Liga Campionilor 2015/2016 (feminin) Cristina Pîrv : „Titlul cu Minas e cea mai frumoasă amintire a mea“

References: CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM